
Zarauzko Udaleko Tokiko Gobernu Batzarraren 2023ko urriaren 23ko Ebazpenaren laburpena. Ebazpen horren bidez, ZARAUZKO GAZTEEK PROIEKTUAK GARATZEKO   DIRULAGUNTZAK EMATEKO 2023. URTEKO DEIALDIA egin zen.






	(Laburpenaren testua)

Dirulaguntzei buruzko azaroaren 17ko 38/2003 Lege Orokorraren 17.3.b eta 20.8.a artikuluetan aurreikusitakoaren arabera, deialdiaren laburpena argitaratzen da. Horren testu osoa Dirulaguntzen Datu Base Nazionalean kontsulta daiteke. 

Onuradunak:
Dirulaguntza hauek eskatu ahal izango dituzte pertsona fisikoek, eta baita nortasun juridikoa dutenek ere, gazte proiektu edo jarduera zehatz bat gauzatu nahi badute. Eskatzaileek 16-30 urte bitartean izango dituzte (taldearen hiru laurdenek gutxienez) eta Zarautzen erroldatuta egon beharko dira dirulaguntzetarako eskabideak aurkezteko epea amaitzen den egunaren aurreko hiru urteetan (etenik gabe) edo gutxienez 10 urtean, etenekin. Gainera, proiektuak edo jarduerak euskaraz izango dira.


Helburua: Oinarri hauen helburua da Zarauzko Udaleko Gazteria Departamentutik gazteei, norgehiagoka araubidez, 2023.urtean proiektuak garatzeko dirulaguntzak ematea. Urtean zehar edozein arlotan egindako proiektuak, gazteen interesa eta grina berezia islatzen dutenak, banaka zein taldeka aurkeztuak.

Oinarri arautzaileak: Oinarri espezifiko hauetan aurreikusi ez den orotan beste arau hauek aplikatuko dira: 38/2003 Lege Orokorra, azaroaren 17koa, dirulaguntzei buruzkoa (2003ko azaroaren 18ko EAO,
276 zk.), 887/2006 Errege Dekretua, uztailaren 21ekoa, 38/2003 Lege Orokorraren Erregelamendua onartzen duena (2006ko uztailaren 25eko EAO, 176 zk.), Zarauzko Udalak dirulaguntzak emateko Ordenantza Orokor Arautzailea (2022ko otsailaren
21eko GAO, 34 zk), eta Zarauzko udalak gazteei proiektuak garatzeko oinarri espezifikoetan
(2023ko urriaren 13ko GAO, 198 zk.).


Zenbatekoa: 21.400 €

Eskabideak aurkezteko epea:  30 egun natural

	(Itxiera)
(Aplikazioak ematen du )




